નવા માપદંડ મુજબ હવે વિદ્યાર્થીઓના ફીડબેક મોટી સંખ્યામાં મેળવાશે. તેમને સંસ્થાની ખામીઓ પૂછવામાં આવશે. કેટલા વિદ્યાર્થીઓને નોકરી મળી કે પછી કેટલી ફેકલ્ટી હાયર કરી તેના પગાર સહિતની તમામ વિગતો ઓનલાઈન મૂકવી પડશે. અત્યાર સુધી નેકની ટીમ ઈન્સ્પેકશનમાં આવે ત્યારે તેમની સુખ સુવિધાઓની વ્યવસ્થા જે તે કોલેજ કરતી હતી. હવે પછી ટીમના ઈન્સ્પેકશનની તારીખ, રહેવાની સગવડ સહિતની બાબતો નિર્ધારિત એજન્સી દ્વારા કરાશે. યુનિવર્સિટી અને કોલેજો માટે રિસર્ચના નવા માપદંડ કડક બનાવાયા છે અને હવે ઓનલાઈન સબમીટ કરવાના રહેશે.